wannaphong/clean_thaiwikipedia huggingface dataset:
# สกุลแซกโก
สกุลแซกโก  เป็นสกุลของปลาน้ำจืดสกุลหนึ่ง ในวงศ์ปลาตะเพียน (Cyprinidae) ใช้ชื่อสกุลว่า Zacco (/แซก-โก/) หมายถึง "ดาบของจักรพรรดิลีโอที่ใช้โดยชาวแซ็กซอน"จาก fishbase.org 

มีรูปร่างเรียวยาว ลักษณะทั่วไปคล้ายกับปลาน้ำหมึก หรือปลาสะนาก มีความคล่องแคล่วว่องไวปราดเปรียว พบกระจายพันธุ์ในภูมิภาคเอเชียตะวันออกFISHWISE Species Detail Page 

มีทั้งหมด 7 ชนิดจาก itis.gov 

Zacco chengtui Kimura, 1934    
Zacco pachycephalus (Günther, 1868)    
Zacco platypus (Temminck & Schlegel, 1846)    
Zacco sieboldii (Temminck & Schlegel, 1846)    
Zacco taiwanensis Chen, 1982    
Zacco taliensis (Regan, 1907)    
Zacco temminckii (Temminck & Schlegel, 1846)
# คาลเท็กซ์
คาลเท็กซ์ (Caltex) เป็นเครื่องหมายการค้าของสถานีบริการน้ำมันในเครือเชฟรอน ที่จัดจำหน่ายในกว่า 60 ประเทศแถบเอเชียแปซิฟิก ตะวันออกกลาง และแอฟริกา

บริษัทก่อตั้งขึ้นในปี ค.ศ. 1936 โดยเป็นบริษัทร่วมทุนระหว่างเท็กซาโก (ขณะนั้นใช้ชื่อว่า เดอะเท็กซัสคัมปานี) จากรัฐเท็กซัส และโซแคล (สแตนดาร์ดออยล์แห่งแคลิฟอร์เนีย ซึ่งต่อมาก็คือ เชฟรอน) จากรัฐแคลิฟอร์เนีย  เมื่อแรกตั้งบริษัท ใช้ชื่อว่า แคลิฟอร์เนียเท็กซัสออยล์คัมปานี (California Texas Oil Company)  ต่อมาได้ย่อลงเหลือ "คาลเท็กซ์" ในปี ค.ศ. 1936

เมื่อบริษัทแม่ทั้งสองได้ควบรวมกิจการเป็น "เชฟรอนเท็กซาโก" ในปี ค.ศ. 2001 (และย่อชื่อเหลือเพียง เชฟรอน ในปี ค.ศ. 2005)  คาลเท็กซ์ยังคงเป็นเครื่องหมายการค้าหลักของบริษัท ที่ทำตลาดทั้งในเอเชียแปซิฟิกและตะวันออกกลาง
# จัสติซลีก (ทีมซูเปอร์ฮีโร)
จัสติซลีก  เป็นทีมซูเปอร์ฮีโรในหนังสือการ์ตูนอเมริกันที่ตีพิมพ์โดยสำนักพิมพ์ดีซีคอมิกส์ สร้างสรรค์โดยนักเขียน การ์ดเนอร์ ฟ็อกซ์ (Gardner Fox) ปรากฏตัวครั้งแรกใน The Brave and the Bold เล่มที่ 28 (มีนาคม 1960) โดยใช้ชื่อทีมว่า จัสติซลีกออฟอเมริกา (Justice League of America : JLA) และมีสมาชิกที่ร่วมก่อตั้งทีม คือ อะควาแมน, แบทแมน, เดอะแฟลช (แบร์รี อัลเลน), กรีนแลนเทิร์น (ฮาล จอร์แดน), มาร์เชียนแมนฮันเตอร์, ซูเปอร์แมน และ วันเดอร์วูแมน 

จัสติซลีกเป็นทีมซูเปอร์ฮีโรที่มีประสิทธิภาพและมีความสำคัญที่สุดในจักรวาลดีซี พวกเขามีบทบาทเป็นทีมที่พิทักษ์โลกจากภัยคุกคามต่างๆ ทั้งจากในโลก, นอกโลก, ระหว่างมิติและสิ่งที่เหนือธรรมชาติ โดยทีมนี้มีสมาชิกที่ประกอบไปด้วยซูเปอร์ฮีโรหลายคนในจักรวาลดีซี เช่น ซาแทนนา, กรีนแอร์โรว์, ดิอะตอม, กรีนแลนเทิร์น (จอห์น สจ๊วต), ไซบอร์ก, เดอะแฟลช (วอลลี เวสต์), เรดทอร์นาโด และ ชาแซม

จัสติสลีกมีหนังสือเป็นของตัวเองครั้งแรกในชื่อ Justice League of America (พฤศจิกายน 1960) ต่อมาในปี 2011 ดีซีคอมิกส์ได้เปิดนิตยสารใหม่ในแบรนด์ New 52 และวางจำหน่าย Justice League ชุดที่สอง
หลังจากนั้น ในเดือนกรกฎาคม ปี 2016 ดีซีคอมิกส์ได้ชูแบรนด์ DC Rebirth แทนแบรนด์ New 52 และวางจำหน่าย Justice League ชุดที่สาม โดยนอกจากจะมีหนังสือเป็นของตัวเองแล้ว ทีมนี้ยังถูกนำไปสร้างในสื่อต่างๆอีกด้วย ทั้งภาพยนตร์, รายการโทรทัศน์ และวิดิโอเกม

ประวัติการสร้างสรรค์
หลังจากที่ดีซีประสบความสำเร็จจากการนำตัวละครเดอะแฟลชและกรีนแลนเทิร์นกลับมาเขียนใหม่ จูเลียส ชวาร์ตซ์ (Julius Schwartz) ก็ให้ การ์ดเนอร์ ฟ็อกซ์ นำทีม จัสติซโซไซตี้ออฟอเมริกา (Justice Society of America : JSA) กลับมาเขียนใหม่เช่นกัน โดยชวาร์ตซ์ได้เปลี่ยนชื่อทีมนี้เป็น จัสติซลีกออฟอเมริกา (Justice League of America : JLA) ด้วยอิทธิพลของคำว่า ลีก จากวงการกีฬา อย่างเนชั่นลีกและอเมริกันลีก ซึ่งกำลังเป็นที่นิยมในตอนนั้น

จัสติซลีกออฟอเมริกาปรากฏตัวครั้งแรกใน The Brave and the Bold เล่มที่ 28 (มีนาคม 1960) ซึ่งขายดีจนได้กลับมาขึ้นปกเล่มที่ 29 และ 30 อีกครั้ง ก่อนดีซีจะให้แยกไปมีหนังสือเป็นของตัวเองในชื่อ Justice League of America (พฤศจิกายน 1960)
# อุษณากร ก่อเกียรติยิม
อุษณากร ก่อเกียรติ มีชื่อจริงคือ นางสาวอุษณากร ถวิลสุวรรณวัง  เกิดวันที่ 31 ธันวาคม พ.ศ. 2530 ที่อำเภอโนนสูง จังหวัดนครราชสีมา สถิติการชก 13 ครั้ง ชนะ 11 (น็อค) แพ้ 2

 ประวัติ 

 เกียรติประวัติ 
 แชมป์โลกหญิง PABA รุ่นซูเปอร์ฟลายเวต
 ชิง 16 กรกฎาคม 2551, ชนะน็อก ยก 6 ชิง เซียะจวน  ที่ สนามหน้าศาลจังหวัดพัทลุง
 ถูกปลด
 แชมป์โลกหญิง WBC รุ่นซูเปอร์ฟลายเวต
 ชิง 2 มีนาคม 2552, ชนะน็อก ยก 6 ฟูจิโมโต้ ริเอะ  ที่ จังหวัดพังงา
 เสียตำแหน่ง 13 มิถุนายน 2552, แพ้คะแนน (10 ยก) แอนนา มาเรีย ทอร์เรส  ที่ เซ็นโทร บานาเม็กซ์ กรุงเม็กซิโกซิตี้
 แชมป์โลกหญิง WBC รุ่นแบนตัมเวต (สมัยที่1)
 ชิง 5 ตุลาคม 2552, ชนะคะแนน (10 ยก) กาลิน่า โคลีว่า อิวาโนว่า  ที่ โรงเรียนวัดบ้านไร่ ต.กุดพิมาน อ.ด่านขุนทด จ.นครราชสีมา
 ป้องกันแชมป์ครั้งที่ 1, 29 กรกฎาคม 2553, ชนะน็อก ยก 8 ยุน จูซิน  ที่ สนามหน้าศาลากลางจังหวัดนครราชสีมา
 ป้องกันแชมป์ครั้งที่ 2, 4 ตุลาคม 2554 ชนะน็อก ยก 3 ชิง เซียะจวน  ที่ วัดบ้านไร่ ต.กุดพิมาน อ.ด่านขุนทด จ.นครราชสีมา
 เสียตำแหน่ง 13 กรกฎาคม 2555, แพ้คะแนน ซูซี่ รามาดาน  ที่ เมลเบิร์นพาวิลเลียล เฟลมิงตัน เมืองเมลเบิร์น รัฐวิกตอเรีย
 แชมป์หญิง WBC Silver รุ่นแบนตั้มเวต
 ชิง 4 ตุลาคม 2555, ชนะน็อก ยก 2 ลู่ หลุน  ที่ วัดบ้านไร่ ต.กุดพิมาน อ.ด่านขุนทด จ.นครราชสีมา

 ชื่ออื่น
# แขวงจอมทอง
จอมทอง เป็นท้องที่การปกครองระดับแขวงแห่งหนึ่งของเขตจอมทอง กรุงเทพมหานคร สภาพโดยทั่วไปเป็นที่อยู่อาศัย

 ที่ตั้งและอาณาเขต 
แขวงจอมทองมีอาณาเขตติดต่อกับเขตการปกครองข้างเคียงดังนี้
 ทิศเหนือ ติตต่อกับแขวงบางขุนเทียนและแขวงบางค้อ (เขตจอมทอง) มีคลองสนามชัย คลองด่าน คลองซอยด่าน 7 คลองบางค้อ ถนนวุฒากาศ ถนนจอมทอง และถนนสมเด็จพระเจ้าตากสินเป็นเส้นแบ่งเขต
 ทิศตะวันออก ติดต่อกับแขวงดาวคะนอง (เขตธนบุรี) และแขวงบางปะกอก (เขตราษฎร์บูรณะ) มีคลองบางสะแก คลองดาวคะนอง และถนนสุขสวัสดิ์เป็นเส้นแบ่งเขต
 ทิศใต้ ติดต่อกับแขวงบางมด (เขตจอมทอง) และแขวงท่าข้าม (เขตบางขุนเทียน) มีถนนพระรามที่ 2 ลำรางสาธารณะ คลองข้างวัดนาคนิมิตร ถนนพระรามที่ 2 คลองขวาง คลองบางขุนเทียน (คลองตรง) คลองลัดเช็ดหน้า คลองบางมด และคลองวัดกกเป็นเส้นแบ่งเขต
 ทิศตะวันตก ติดต่อกับแขวงแสมดำ (เขตบางขุนเทียน) และแขวงบางขุนเทียน (เขตจอมทอง) มีคลองสนามชัยเป็นเส้นแบ่งเขต

 การคมนาคม 
ถนนสายหลักในพื้นที่แขวงจอมทอง ได้แก่
 ถนนพระรามที่ 2
 ถนนสมเด็จพระเจ้าตากสิน
 ถนนสุขสวัสดิ์
 ถนนเอกชัย
ถนนสายรองในพื้นที่แขวงจอมทอง ได้แก่
 ถนนจอมทอง
 ซอยจอมทอง 19 (วัจนะ)
# อะบอมิเนชัน
ดิอะบอมิเนชั่น  หรือชื่อจริงอีมิล บลอนสกี้  เป็นตัวละครตัวร้ายที่มีพลังพิเศษในหนังสือการ์ตูนของสำนักพิมพ์มาร์เวลคอมิกส์ ปรากฏตัวครั้งแรกใน Tales to Astonosh #90 (April 1967) สร้างสรรค์โดยสแตน ลี และ Gil Kane มีบทบาทหลักเป็นศัตรูของฮัลค์

ภาพยนตร์
อะบอมิเนชั่น หรือ อีมิล บลอนสกี้ เป็นตัวร้ายหลักในภาพยนตร์ มนุษย์ตัวเขียวจอมพลัง ปี 2008 รับบทโดยทิม รอท โดยอีมิลในภาพยนตร์กับคอมิกส์แตกต่างกันตรงที่อีมิลในคอมิกส์จะเป็นทหารของอเมริกัน แต่ในภาพยนตร์อีมิลเป็นสายลับโซเวียตที่ต้องการส่งเซรุ่มซูเปอร์โซลเยอร์ผสมแกมม่าของสหัฐไปให้โซเวียต จึงได้ปลอมตัวเข้าไปเป็นลูกน้องของนายพลแทดเดียส รอสส์ แต่การไล่ล่าฮัลค์นั้นเป็นเรื่องที่ยากเขาจึงฉีดเลือดของดร.แบนเนอร์เข้าไปในตัวของตัวเอง จนกลายเป็นอสุรกายอะบอมิเนชั่นทำลายบ้านเมืองในนิวยอร์ก แต่ภายหลังดร.แบนเนอร์ได้กลายร่างไปเป็นฮัลค์และเข้าต่อสู้กับอะบอมิเนชั่นและได้พ่ายแพ้และถูกจับในที่สุด

แหล่งข้อมูลอื่น
# แขวงบางบอน
แขวงบางบอน เป็นท้องที่การปกครองแห่งหนึ่งของกรุงเทพมหานครระหว่างปี พ.ศ. 2515–2560 ปัจจุบันถูกยุบเลิกและแบ่งออกเป็น 4 แขวง ได้แก่แขวงบางบอนเหนือ แขวงบางบอนใต้ แขวงคลองบางพราน และแขวงคลองบางบอน ขึ้นกับเขตบางบอน

 ที่ตั้งและอาณาเขต 
แขวงบางบอนมีอาณาเขตติดต่อกับเขตการปกครองข้างเคียงดังนี้
 ทิศเหนือ ติตต่อกับแขวงหนองแขม (เขตหนองแขม) แขวงหลักสอง แขวงบางแค (เขตบางแค) แขวงบางหว้า (เขตภาษีเจริญ) มีคลองหนามแดงและคลองบางโคลัดเป็นเส้นแบ่งเขต
 ทิศตะวันออก ติดต่อกับแขวงบางขุนเทียน (เขตจอมทอง) มีคลองวัดสิงห์เป็นเส้นแบ่งเขต
 ทิศใต้ ติดต่อกับแขวงแสมดำ (เขตบางขุนเทียน) มีทางรถไฟสายแม่กลองช่วงวงเวียนใหญ่–มหาชัยเป็นเส้นแบ่งเขต
 ทิศตะวันตก ติดต่อกับตำบลบางน้ำจืด อำเภอเมืองสมุทรสาคร ตำบลแคราย อำเภอกระทุ่มแบน (จังหวัดสมุทรสาคร) มีแนวแบ่งเขตการปกครองระหว่างกรุงเทพมหานครกับจังหวัดสมุทรสาครเป็นเส้นแบ่งเขต

 การคมนาคม 
ถนนสายหลักในพื้นที่แขวงบางบอน ได้แก่
 ถนนกาญจนาภิเษก
 ถนนเอกชัย
 ถนนบางขุนเทียน
 ถนนบางบอน 1

ส่วนทางสายรองและทางลัด ได้แก่ 

 ทางหลวงแผ่นดินหมายเลข 3901 (คู่ขนานกาญจนาภิเษกด้านนอก)
 ทางหลวงแผ่นดินหมายเลข 3902 (คู่ขนานกาญจนาภิเษกด้านใน)
 ถนนบางบอน 2
 ถนนบางบอน 3
 ถนนบางบอน 4
 ถนนบางบอน 5
 ถนนพรมแดน (เอกชัย 131)
 ถนนพรหมราษฎร์และซอยพระรามที่ 2 ซอย 82 (รางโพธิ์)
 ถนนมนธาตุราชศรีพิจิตร์และซอยพระยามนธาตุราชศรีพิจิตร์ แยก 35
 ซอย 001 กาญจนาภิเษก 3 (วัดนินสุขาราม / ถนนวัดม่วง-บางบอน 2)

 ซอย 001 กาญจนาภิเษก 6 / ซอยเอกชัย 76 (หมู่บ้านเอสเค)
 ซอยเอกชัย 46 (สังข์สิทธิ์นิเวศน์)
 ซอยเอกชัย 69 (โรงเรียนวิชัยวิทยา)
 ซอยเอกชัย 83/1 (ศิริวงศ์)
 ซอยเอกชัย 119 (วัดบางบอน)
 ซอยเอกชัย 132 (ศิรินุสรณ์)
 ซอยบางบอน 1 ซอย 20 / ซอยกำนันแม้น 13 (กำนันแม้น 3)
 ซอยบางบอน 3 ซอย 5 / ซอยบางบอน 4 ซอย 14 (บ้านนายเหรียญ)
 ซอยบางบอน 5 ซอย 5 (โรงเรียนนวลนรดิศฯ)
 ซอยบางบอน 5 ซอย 7 (ถนนสมเด็จพระนเรศวรมหาราช)
# พระเจ้าประตาปสิงห์ ศาหะ
พระเจ้าประตาปสิงห์ ศาหะ  (พ.ศ. 2294 - 17 พฤศจิกายน พ.ศ. 2320)เป็นพระมหากษัตริย์เนปาล เป็นพระราชโอรสพระองค์ใหญ่ในพระเจ้าปฤถวีนารายัณ ศาหะ กษัตริย์ผู้รวมชาติเนปาล พระเจ้าประตาปสิงห์ ศาหะะทรงราชย์อยู่ในช่วงพ.ศ. 2318 ถึง พ.ศ. 2320 และเสด็จสวรรคตด้วยไข้ทรพิษ

 พระราชประวัติ 
พระเจ้าประตาปสิงห์ ศาหะเป็นพระราชโอรสพระองค์โตในพระเจ้าปฤถวีนารายัณ ศาหะกับพระนางนเรนทราลักษมีศาหะ หลังจากพระเจ้าปฤถวีนารายัณ ศาหะเสด็จสวรรคตในปีพ.ศ. 2318 เจ้าชายประทับสิงห์ พระราชโอรสองค์โตทรงครองราชย์สืบต่อ

พระเจ้าประตาปสิงห์ ศาหะแม้จะทรงได้เป็นกษัตริย์แต่พระองค์ยังทรงระแวงว่าจะมีเจ้านายพระองค์อื่นแย่งชิงราชบัลลังก์ของพระองค์ พระองค์ได้ดำเนินการกวาดล้างโดยทรงสั่งจับกุมพระปิตุลาพระองค์หนึ่งและเจ้าชายบะหะดูร์ศาหะ พระอนุชาแท้ของพระองค์ คุมขังหลังจากทรงทราบว่าทั้งสองพระองค์วางแผนก่อตั้งราชอาณาจักรเล็ก ๆ เป็นของพระองค์เอง ต่อมามีพระบัญชาให้เนรเทศเจ้านายทั้งสองออกนอกประเทศ โดยทั้งสองเสด็จลี้ภัยที่อินเดียวราวุธ. หน้า 23 ปัญหาที่พระเจ้าประตาปสิงห์ ศาหะทรงก่อกลายเป็นเรื่องอื้อฉาวภายในราชวงศ์ที่เรื้อรังในเวลาต่อมา
thumb|left|พระบรมสาทิสลักษณ์พระเจ้าประตาปสิงห์ ศาหะ
มูลเหตุแห่งปัญหาคือ พระนางราเชนทราลักษมีศาหะ องค์รานีพระอัครมเหสีของพระองค์ ที่พระองค์ทรงอภิเษกสมรสตามความเหมาะสม แต่พระองค์ทรงอภิเษกสมรสครั้งที่สองกับสตรีจากเผ่าเนวาร์นามว่า มาอิจู ทรงหลงใหลนางมากถึงกับสถาปนานางขึ้นเป็นองค์รานีหรือพระนางมาอิจูศาหะ พระเจ้าประตาปสิงห์ ศาหะทรงหลงใหลพระนางมากถึงกับไม่ออกว่าราชการ  รานีราเชนทรงทรงริษยารานีมาอิจูมากโดยเฉพาะเมื่อทรงทราบว่ารานีมาอิจูทรงพระครรภ์ พระนางจึงหวั่นว่าฐานะของพระนางถูกสั่นคลอน ในขณะนั้นรานีราเชนทรามีพระประสูติกาลเจ้าชายราณาพหาทูรศาหะ พระโอรสพระชนมายุ 2 ชันษาแล้ววราวุธ. หน้า 24 

พระเจ้าประตาปสิงห์ ศาหะไม่ทรงสานต่อนโยบายรวมชาติต่อจากพระราชบิดาแต่ในเวลาต่อมาเจ้าชายบะหะดูร์ศาหะพระอนุชาของพระองค์ หลังจากพ้นโทษทัณฑ์หลังการสวรรคตของพระเชษฐาได้สานต่อนโยบายนี้และขยายอาณาเขตอย่างกว้างขวาง

พระเจ้าประตาปสิงห์ ศาหะเสด็จสวรรคตอย่างกะทันหันหลังจากประชวรด้วยไข้ทรพิษในวันที่ 17 พฤศจิกายน พ.ศ. 2320 ราชบัลลังก์ที่ว่างลงได้สืบต่อโดยเจ้าชายราณาพหาทูรศาหะ เป็นพระเจ้ารณพหาทุร ศาหะ พระชนมายุ 2 พรรษา รานีราเชนทราลักษมีในฐานะพระราชชนนีของยุวกษัตริย์ได้ขึ้นเป็นผู้สำเร็จราชการแทนพระองค์ ทรงใช้พระราชอำนาจกำจัดศัตรุทุกคนของพระองค์ รานีราเชนทราทรงปล่อยให้รานีมาอิจูมีพระประสูติกาลพระโอรสนามว่า เชร์ บะหะดูร์ หลังจากนั้นมีพระราชเสาวนีย์ให้ทหารจับกุมองค์รานีมาอิจูออกจากพระราชวังและบังคับให้พระนางกระทำพิธีสตี พระนางสิ้นพระชนม์ในกองเพลิง หลังจากนั้นรานีราเชนทราทรงกุมพระราชอำนาจทางการเมืองและกลายเป็นปัญหาในรัชกาลต่อมาวราวุธ. หน้า 25
# แม่น้ำฮิดะ
แม่น้ำฮิดะ  เป็นแม่น้ำสายหนึ่งในจังหวัดกิฟุ มีต้นน้ำจากภูเขาเขาโนริกูระ (乗鞍岳 Norikura-ga-take) ในนครทากายามะ จังหวัดกิฟุ ไหลจากทิศเหนือลงทิศใต้ก่อนที่จะบรรจบกับแม่น้ำคิโซะ บริเวณนครมิโนกาโมะ มีความยาวตลอดสายทั้งสิ้น 148 กิโลเมตร

 แหล่งข้อมูลอื่น 

ฮิดะ
# กีฬายิงธนูในโอลิมปิกฤดูร้อน 2012 – ทีมชาย
กีฬายิงธนูในโอลิมปิกฤดูร้อน 2012 ประเภททีมชาย เป็นการแข่งขันยิงธนูในกีฬาโอลิมปิกฤดูร้อน 2012 ประเภททีมชาย

 เริ่มแข่งขันวันที่ 27-28 กรกฎาคม 2555
 สนามที่ใช้ในการแข่งขัน : Lord's Cricket Ground ใน กรุงลอนดอน
 จำนวนนักกีฬา 36คน 12ทีม จาก 12ประเทศ

 โปรแกรมการแข่งขัน 
right|thumb|Lord's Cricket Ground

 วันที่ เวลา รอบแข่งขัน ศุกร์ 27 กรกฎาคม 2555  09:00–11:00  รอบจัดอันดับ พฤหัสบดี 28 กรกฎาคม 2555  09:00–10:40  รอบ 12 ทีม พฤหัสบดี 28 กรกฎาคม 2555  15:00–16:40  รอบก่อนรองชนะเลิศ พฤหัสบดี 28 กรกฎาคม 2555  16:40–17:30  รอบรองชนะเลิศพฤหัสบดี 28 กรกฎาคม 2555  17:31–18:26  รอบชิงชนะเลิศ (เหรียญทอง)

 สถิติการแข่งขัน 
ก่อนมีการแข่งขันโอลิมปิก มีการบันทึกสถิติ ของรายการยิงธนูทีมชาย
 สถิติยิงลูกธนู 216 ลูกต่อรอบ
 สถิติโลก  Im Dong-Hyun, Kim Woo-Jin, โอ จินฮยอก  2069 คะแนน  Antalya,   2 พฤษภาคม 2555 สถิติโอลิมปิก  Jang Yong-Ho, Kim Bo-Ram, Oh Kyo-Moon  2031 คะแนน  แอตแลนตา,   1 กรกฎาคม 2539

 สถิติยิงลูกธนู 24 ลูกต่อการแข่งขัน
 สถิติโลก  Im Dong-Hyun, Kim Woo-Jin, โอ จินฮยอก  233 คะแนน  ลอนดอน,   4 ตุลาคม 2554 สถิติโอลิมปิก  Im Dong-Hyun, Lee Chang-hwan, Park Kyung-Mo  227 คะแนน  ปักกิ่ง,   11 สิงหาคม 2551

 สรุปการแข่งขัน 
 ทีมชาย  Michele FrangilliMarco GaliazzoMauro Nespoli  Brady EllisonJake KaminskiJacob Wukie  Im Dong-HyunKim Bub-Minโอ จินฮยอก

 ผลการแข่งขัน 
 รอบจัดอันดับ 
 อันดับ ชื่อนักกีฬา ประเทศ คะแนน 10s Xs 1   Im Dong-HyunKim Bub-Minโอ จินฮยอก  2087 (WR)  145  75 2   โธมัส เฟาเฌรอนRomain GirouilleGaël Prevost  2021  95  36 3   Dai XiaoxiangLiu ZhaowuXing Yu  2019  100  37 4   Brady EllisonJacob WukieJake Kaminski  2019  99  36 5   Takaharu FurukawaYu IshizuHideki Kikuchi  2009  99  28 6   Michele FrangilliMarco GaliazzoMauro Nespoli  1998  89  31 7   Luis Alvarez Murillo Juan René SerranoEduardo Vélez  1996  85  28 8   Laurence GodfreySimon TerryAlan Wills  1994  86  20 9   Dmytro HrachovMarkiyan IvashkoViktor Ruban  1992  88  33 10   Cheng Chu SianHaziq KamaruddinKhairul Anuar Mohamad  1981  79  28 11   Chen Yu-ChenKuo Cheng-WeiWang Cheng-Pang  1972  85  29 12   Rahul BanerjeeJayanta TalukdarTarundeep Rai  1969  71  26

 รอบน๊อกเอ๊าท์ 

| RD2-score04=220
| RD2-seed05=3
| RD2-team05=
| RD2-score05=216
| RD2-seed06=6
| RD2-team06=
| RD2-score06=220
| RD2-seed07=7
| RD2-team07=
| RD2-score07=220
| RD2-seed08=2
| RD2-team08=
| RD2-score08=212
| RD3-seed01=1
| RD3-team01=
| RD3-score01=219
| RD3-seed02=4
| RD3-team02='''
# ปลาขิ้ง (สกุล)
ปลาขิ้ง (Chagunius) เป็นสกุลของปลาน้ำจืดสกุลหนึ่ง ในวงศ์ปลาตะเพียน (Cyprinidae)

เดิมที ปลาในสกุลนี้ ฮิว แมคคอร์มิค สมิธได้ตั้งสกุลนี้ขึ้นมาโดยใช้ Cyprinus chagunio ที่พบในประเทศอินเดีย เป็นตัวแทนของสกุล มีลักษณะเด่น คือ หัวแบนข้าง มีหนวดยาว 2 คู่ ที่ริมฝีปากบน 1 คู่ และมุมปาก 1 คู่ โดนหนวดที่จมูกมีกล้ามเนื้อเป็นพู ซี่กรองเหงือกคู่แรกเป็นรูปสามเหลี่ยมมี 9 อัน ที่จะงอยปากและแก้มมีติ่งเนื้อขนาดเล็กลักษณะคล้ายหนวดสั้น ๆ ตัวผู้จะมีติ่งเนื้อมากกว่าตัวเมีย ครีบหลังมีก้านครีบเดี่ยวก้านสุดท้ายเป็นหนามแข็งและขอบจักเป็นฟันเลื่อย

ปัจจุบัน มีทั้งหมด 3 ชนิด พบกระจายพันธุ์ทั่วไปในอินเดียและพม่า สำหรับประเทศไทยพบเพียงชนิดเดียวในลุ่มแม่น้ำสาละวินหน้า 56, สาระน่ารู้ปลาน้ำจืดไทย เล่ม ๑ โดย สมโภชน์ อัคคะทวีวัฒน์ (พ.ศ. 2547) ISBN 974-00-8701-9

การจำแนก
Chagunius baileyi Rainboth, 1986    
Chagunius chagunio (Hamilton, 1822)    
Chagunius nicholsi (Myers, 1924)
# ทากายามะ (จังหวัดกิฟุ)
ทากายามะ  เป็นนครที่ตั้งอยู่ทางตอนเหนือของจังหวัดกิฟุ ประเทศญี่ปุ่น มีขนาดพื้นที่ทั้งสิ้น 2,177.61 ตารางกิโลเมตร เป็นเทศบาลที่มีขนาดพื้นที่ใหญ่ที่สุดในประเทศ มีจำนวนประชากร ณ วันที่ 1 มีนาคม ค.ศ. 2023 ประมาณ 81,615 คน

ทากายามะมีการตั้งถิ่นฐานมาตั้งแต่ยุคโจมง เป็นหมู่บ้านช่างไม้ที่มีชื่อเสียง มีความเชื่อกันว่าช่างไม้จากเมืองทากายามะเข้าร่วมสร้างพระราชวังเกียวโตและวัดอารามต่าง ๆ ในเกียวโตและนาระ รวมไปถึงปราสาททากายามะด้วย ในสมัยโทกูงาวะ

จากสภาพภูมิศาสตร์ของทากายามะที่ตั้งอยู่บนที่สูง และตัดขาดจากโลกภายนอกมาเป็นเวลากว่า 300 ปี ทำให้วัฒนธรรมในทากายามะมีเอกลักษณ์เป็นของตนเอง และอนุรักษ์วัฒนธรรมดั้งเดิมไว้อย่างดี

คำว่า "ทากายามะ" แปลว่า "ภูเขาสูง" เมืองนี้เป็นที่รู้จักกันอย่างแพร่หลายในชื่อ ฮิดะทากายามะ  โดยมาจากชื่อแคว้นฮิดะในอดีต เพื่อแยกความแตกต่างจากสถานที่อื่น ๆ ที่ชื่อทากายามะเหมือนกัน

thumb|none|ทิวทัศน์เมืองมองจากสวนชิโรยามะ
# ฌาราร์ต เด็วลูเฟ็ว
ฌาราร์ต เด็วลูเฟ็ว ลาซาโร (เกิด 13 มีนาคม ค.ศ. 1994) เป็นนักฟุตบอลชาวสเปน ปัจจุบันเล่นให้กับอูดีเนเซกัลโชในตำแหน่งปีก
# ลัทธิสตาลิน
ลัทธิสตาลิน หรือ สังคมนิยมในประเทศเดียว เป็นการตีความทางทฤษฎีและการประยุกต์ ในทางปฏิบัติของหลักนิยมมาร์กซิสต์ส่วนที่เป็นคุณูปการโดยโจเซฟ สตาลิน (Josef Stalin) ซึ่งเป็นผู้มีอำนาจครอบงำพรรคคอมมิวนิสต์และกลไกของรัฐบาลในสหภาพโซเวียต ตั้งแต่ช่วงกลางทศวรรษหลังปี ค.ศ. 1920 จนกระทั่งเขาถึงแก่อสัญกรรมเมื่อปี ค.ศ. 1953

สตาลินได้แสดงให้เห็นว่า ชัยชนะของลัทธิคอมมิวนิสต์นี้ นอกจากจะดำเนินการได้ตามแนวทางของลัทธิมากซ์ และ ลัทธิเลนิน (Marxism-Leninism) นี้แล้ว ก็ยังสามารถทำได้โดยวิธีอื่น คือการยึดครองทางทหารโดยมหาอำนาจคอมมิวนิสต์ (อย่างในกรณีที่ สหภาพโซเวียตเข้ายึดครองยุโรปตะวันออก หลังสงครามโลกครั้งที่ 2) ก็ช่วยให้บรรลุเป้าหมายคือการได้ชัยชนะของลัทธิคอมมิวนิสต์ได้ หากกรณีที่ปัจจัยแวดล้อมต่าง ๆ เอื้ออำนวย 

ว่ากันตามหลักจริง ๆ แล้ว สตาลินมีคุณูปการน้อยต่อหลักนิยมคอมมิวนิสต์ มีการจำกัดตัวเองอยู่เฉพาะในการตีความลัทธิมากซ์และลัทธิเลนิน (Marxism-Leninism) เพื่อนำไปใช้กับสภาพแวดล้อมทั้งภายในประเทศและระหว่างประเทศในยุคของเขาเท่านั้นเอง

พวกที่เข้ามารับช่วงอำนาจต่อจากสตาลิน ได้ทำการรื้อโครงการของเลนินเสียสิ้น และ ลัทธิสตาลินนี้ก็ได้ถูกประณามว่าเป็นลัทธิที่ส่งเสริมแนวการปกครองแบบ "ยึดตัวบุคคลเป็นหลัก" (Cult of Personality) เป็นการปกครองแบบเผด็จการโดยบุคคลคนเดียว ยึดหลักการคนทำผิดไม่ได้ ทำการสถาปนารัฐเผด็จการเบ็ดเสร็จ ทำการกำจัดพวกที่ถูกระแวงว่าจะเป็นฝ่ายตรงกันข้าม โดยวิธีการกวาดล้าง และใช้ตำรวจลับ มีการจองจำคุมขังพวกที่ไม่เห็นด้วยทางการเมืองนับจำนวนไม่ถ้วนในค่าย "กูลัก" 

แนวความคิดต่าง ๆ ที่พัฒนาและนำไปใช้ในสหภาพโซเวียตโดยสตาลิน ซึ่งมีผลกระทบต่อหลักนิยมคอมมิวนิสต์นั้นมีดังนี้ คือ 
 แนวความคิดเรื่อง "สังคมนิยมในประเทศเดียว" (Socialism in One Country)
 แผนพัฒนาเศรษฐกิจ 5 ปี 
 เกษตรแบบรวมศูนย์
 รัฐธรรมนูญแห่งสหภาพโซเวียต พ.ศ. 2479 

แม้ถึงจะมีการประณามลัทธิสตาลินนี้อย่างไร แต่ว่าการประยุกต์ใช้ทฤษฎีคอมมิวนิสต์ทั้งในแง่ทฤษฎีและในแง่ปฏิบัติต่าง ๆ ที่ดำเนินการกว่า 30 ปี ในช่วงการปกครองของสตาลินนี้ ก็ยังคงเป็นพื้นฐานของหลักนิยมลัทธิคอมมิวนิสต์อยู่ในช่วงที่สหภาพโซเวียตยังไม่ล่มสลาย
# สำรอง
สำรอง (Beaum)หรือ พุงทะลาย หมากจอง เป็นพืชที่อยู่ใน วงศ์ Sterculiaceae หรือ Malvaceae ซึ่งเป็นพืชท้องถิ่นดั้งเดิมในเขตจังหวัดจันทบุรีและตราดวรัญญา โนนม่วง ชาติชาย ไชยช่วย ทองจวน วิพัฒน์เจริญลาภ และ นฤมล มงคลธนวัฒน์. 2552. การยืดอายุการเก็บรักษาผลสำรองโดยการอบแห้ง. วารสารวิจัยมหาวิทยาลัยเทคโนโลยีราชมงคลตะวันออก. ปีที่ 2 ฉบับที่ 1 มกราคม-มิถุนายน 2552 หน้า 24 – 28 และพบได้ในบางจังหวัด เช่น ระยอง กาญจนบุรี ยะลา นราธิวาสและอุบลราชธานี นอกจากในไทยแล้วยังพบได้ใน กัมพูชา อินโดนีเซีย มาเลเซีย สิงคโปร์  และ เวียดนาม 

สำรองออกดอกติดผลทุกปีหรือเว้น 1-3 ปี โดยออกดอกในช่วงเดือนธันวาคมถึงมกราคม ผลแก่ประมาณเดือนมีนาคมถึงเมษายน แก่แล้วจะมีแห้ง ผิวเหี่ยวย่นสีน้ำตาล กว้าง 1.0-1.5 เซนติเมตร ยาว 1.5-2.0 เซนติเมตรเมื่อนำผลสำรองมาแช่น้ำ เนื้อบางๆ ที่หุ้มเมล็ด จะดูดน้ำ พองตัวออก มีลักษณะเป็นแผ่นวุ้น เมื่อแยกแผ่นวุ้นออกมา สามารถนำไปแปรรูปได้หลายอย่าง เช่น ยำ ลาบ น้ำพริก แกงจืด สำรองลอยแก้ว น้ำสำรองและสำรองผง โดยแผ่นวุ้นจากสำรองนี้มีสรรพคุณแก้อาการร้อนในและกระหายน้ำ
อ้างอิง

 World Conservation Monitoring Centre 1998.  Scaphium macropodium.   2006 IUCN Red List of Threatened Species.   Downloaded on 23 August 2007.
หมวดหมู่:ผลไม้
หมวดหมู่:ไม้ยืนต้น
หมวดหมู่:สมุนไพร
หมวดหมู่:วงศ์ชบา
# อักเตอเบีย
อักเตอเบีย  หรือ อัคโตเบ  เดิมชื่อ อัคตูบินสค์  เป็นเมืองในประเทศคาซัคสถาน ตั้งอยู่ริมฝั่งแม่น้ำอิเลียค เป็นเมืองศูนย์กลางการปกครองของแคว้นอักเตอเบีย มีประชากร 345,687 คน ในปี ค.ศ. 2009 ชื่อเมือง "อักเตอเบีย" มาจากคำว่า  ("สีขาว") ประสมกับคำว่า  ("ภูเขา") ในภาษาคาซัค
# พรรคก้าวหน้า (พ.ศ. 2526)
พรรคก้าวหน้า พรรคการเมืองไทยที่ก่อตั้งเมื่อวันที่ 22 มีนาคม พ.ศ. 2526 มีนายอุทัย พิมพ์ใจชน เป็นหัวหน้าพรรค และนายบุญเกิด หิรัญคำ เป็นเลขาธิการพรรค และมีสำนักงานตั้งอยู่ที่ถนนลาดพร้าว เขตบางเขน กรุงเทพมหานคร โดยมีสัญลักษณ์เป็นรูปพานรัฐธรรมนูญสีน้ำเงินในวงล้อธรรมจักร กำรอบพานสีเหลือง ตัวอักษรรอบวงเป็นสีแดงมาแล้ว! กกต. เผยยอดกลุ่มการเมืองแห่จองชื่อพรรค 2-30 มี.ค. รวม 97 พรรค

 ประวัติ 
พรรคก้าวหน้า ก่อตั้งขึ้นเมื่อวันที่ 22 มีนาคม พ.ศ. 2526 และได้ส่งผู้สมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 เป็นครั้งแรก และได้รับเลือกตั้งจำนวน 3 คน คือ อุทัย พิมพ์ใจชน (จังหวัดชลบุรี) เกษม บุตรขุนทอง (จังหวัดเพชรบูรณ์) และอนันต์ ฉายแสง (จังหวัดฉะเชิงเทรา)

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 ได้รับเลือกตั้ง 7 ที่นั่ง และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 ได้ 8 ที่นั่ง จนกระทั่งในปี พ.ศ. 2532 จึงได้ยุบพรรคเข้าร่วมกับพรรคเอกภาพ โดยศาลฎีกามีคำสั่งให้ยุบพรรค ลงวันที่ 14 เมษายน พ.ศ. 2532

 บทบาทในสภาผู้แทนราษฎร 
ในการอภิปรายไม่ไว้วางใจรัฐบาลพลเอกเปรม ติณสูลานนท์ ครั้งหนึ่ง มีการลงชื่อขอเปิดอภิปรายโดย ส.ส.พรรคร่วมฝ่ายค้าน แต่ทว่าก่อนการเปิดอภิปรายไม่กี่วัน ส.ส.พรรคก้าวหน้า 2 คน คือ นายวิสันต์ เดชเสน (จังหวัดยโสธร) และนายเสกสรร แสนภูมิ (จังหวัดสุรินทร์)  ซึ่งได้ร่วมลงชื่อไปแล้ว ได้ถอนชื่อออก ทำให้มีสมาชิกลงชื่อไม่เพียงพอต่อการเปิดอภิปราย การอภิปรายในครั้งนั้นจึงไม่เกิดขึ้น 

 รายนามคณะกรรมการบริหารพรรค 
 รายนามหัวหน้าพรรคก้าวหน้า 
 หัวหน้าพรรคก้าวหน้า ลำดับที่ รูป รายนาม  เริ่มวาระ  สิ้นสุดวาระ 1 100px อุทัย พิมพ์ใจชน 22 มีนาคม พ.ศ. 2526 14 เมษายน พ.ศ. 2532

 รายนามเลขาธิการพรรคก้าวหน้า 
 หัวหน้าพรรคก้าวหน้า ลำดับที่ รูป รายนาม  เริ่มวาระ  สิ้นสุดวาระ 1  บุญเกิด หิรัญคำ 22 มีนาคม พ.ศ. 2526 17 พฤศจิกายน พ.ศ. 2529 2 100px เดชา สุขารมณ์ 17 พฤศจิกายน พ.ศ. 2529ประกาศกระทรวงมหาดไทย เรื่อง การยอมรับการเปลี่ยนแปลงของพรรคก้าวหน้า ตามนัยมาตรา ๒๘ แห่งพระราชบัญญัติพรรคการเมือง พ.ศ. ๒๕๒๔ 11 มิถุนายน พ.ศ. 2531 3 100px ไกรสร นันทมานพ 11 มิถุนายน พ.ศ. 2531	ประกาศกระทรวงมหาดไทย เรื่อง พรรคก้าวหน้าเปลี่ยนแปลงกรรมการบริหารพรรค 9 กันยายน พ.ศ. 2531 4 100px ไชยยศ สะสมทรัพย์ 9 กันยายน พ.ศ. 2531ประกาศกระทรวงมหาดไทย เรื่อง เลขาธิการพรรคก้าวหน้าลาออกจากตำแหน่ง 14 เมษายน พ.ศ. 2532

 ผลการเลือกตั้ง 
 ผลการเลือกตั้งทั่วไป 
 การเลือกตั้ง จำนวนที่นั่ง คะแนนเสียงทั้งหมด สัดส่วนคะแนนเสียง ผลการเลือกตั้ง สถานภาพพรรค ผู้นำเลือกตั้ง2526 338,1401.3%  3 ที่นั่ง ฝ่ายค้าน อุทัย พิมพ์ใจชน2529 1,998,7215.3%   4 ที่นั่ง  ร่วมรัฐบาล2531 1,114,4682.8%  1 ที่นั่ง  ฝ่ายค้าน
# ปลากดหัวลิง
ปลากดหัวลิง หรือ ปลากดหัวโต  เป็นปลาหนังขนาดเล็กชนิดหนึ่ง ในวงศ์ปลากดทะเล (Ariidae)

จัดเป็นปลาขนาดเล็กในวงศ์นี้ชนิดหนึ่ง และเป็นเพียงชนิดเดียวในสกุล Ketengus มีส่วนหัวที่ใหญ่และปากที่กว้าง มีขนาดโตเต็มที่ไม่เกิน 25 เซนติเมตร 

พบกระจายพันธุ์บริเวณปากแม่น้ำหรือใกล้ชายฝั่งที่เป็นน้ำกร่อยในภูมิภาคเอเชียใต้และเอเชียตะวันออกเฉียงใต้ เช่น อินเดีย, หมู่เกาะอันดามัน, มาเลเซีย, อินโดนีเซีย และไทย

เป็นปลาที่กินสัตว์ไม่มีกระดูกสันหลังและปลาขนาดเล็ก รวมถึงเกล็ดปลาชนิดอื่นเป็นอาหารอีกด้วย ในประเทศไทยถือว่าเป็นปลาที่หายาก อยู่ในเครือข่ายใกล้สูญพันธุ์นับหนึ่งใหม่กับการเลี้ยงปลาอย่างถูกวิธี โดย พิชิต ไทยยืนวงศ์